மண்டல வேந்தர் வந்து நெருங்கினர், மருங்கு மாதோ. 74 பொற்றொடி மகளிர் ஊரும் பொலன் கொள் தார்ப் புரவி வெள்ளம், சுற்றுறு கமலம் பூத்த தொடு கடல் திரையின் செல்ல, கொற்ற வேல் மன்னர் செங் கைப் பங்கயப் குழாங்கள் கூம்ப, மற்று ஒரு கதிரோன் என்ன, மணி நெடுந் தேரில் போனான். 75 ஆர்த்தது, விசும்பை முட்டி; மீண்டு, அகன் திசைகள் எங்கும் போர்த்தது; அங்கு, ஒருவர் தம்மை ஒருவர் கட்புலம் கொளாமைத் தீர்த்தது; செறிந்தது ஓடி, திரை நெடுங் கடலை எல்லாம்